"แม่โขง คาเฟ่" หาร้านอร่อยในหัวหิน เปิดวงในมาเจอร้านนี้ เห็น rate สูงเลยตามแผนที่มาลองชิม ถ้ามาเองนี้อาจจะไม่กล้าเข้านะครับ เพราะร้านจะคล้ายๆ ร้านที่ขายพวกนักท่องเที่ยวชาวต่างชาติ บรรยากาศมันเป้นไปอย่างงั้นจริงๆ ร้านนี้รู้สึกว่าจะเป็นเจ้าของเดียวกับ Coco51 ร้านตั้งอยู่หน้าซอยหัวหิน 88/1 ถ้ามาจากเข้าจะเกียบ ซอยจะอยู่ก่อนถึงทางเข้า Villa Market น่าจะซอยเดียว การจอดรถเลี้ยวเข้าไปจอดในซอยได้ครับ ร้านจะสังเกตค่อนข้างยากสักหน่อย ผมไปตอนกลางวัน ไม่มีคนทานเลย ลองเดินเข้าไปทาน ร้านมี 2 โซนแบบทั่วไป คือ Open air และ ข้างในร้าน ถ้านั่งข้างนอกตอนกลางคืนน่าจะเป็นแบบชิวๆ มีดนตรีเล่นสด สำหรับวันที่ผมไปผมนั่งข้างในและเป็นโต๊ะเดียวที่มาทาน พนักงาน เอาใจใส่ดีมากๆ ความสะอาดอยู่ในระดับดี รายการอาหารที่ลองสั่งทานนะครับ 

1. ออเดิร์ฟ ทางร้านสะเสริฟมาก่อนเป็น ทอดมันข้าวโพด รสชาติเผ็ดนิดๆ ตัดกับหวานของข้าวโพด ทานกับน้ำจิ้มเปรี้ยวๆ หวานๆ อร่อยครับ 
2. ช่อม่วง จานนี้หาทานค่อนข้างยาก ลักษณะคล้ายๆ ข้าวเกรียบปากหม้อ แต่สวยกว่ากันเยอะ ใส้หมูห้อด้วยแป้งสีม่วง ปั้นแต่งเป็นรูปดอกไม้ เอาไปนึ่ง ทานคู่กับน้ำจิ้มเปรี้ยวหวาน อร่อยครับ
3. ขนมเบื้องญวณ แป้งขนมเบื้องกรอบ ใส้ให้มาเยอะพอดีๆ รสชาติกลมกล่อม อร่อย
4. ผัดไทย พอดีอยากทานผัดไทยลองสั่งมาทาน ไม่ผิดหวังครับ เครื่องผัดไทยครบ เส้นเหนียวนุ่ม พอดี รสชาติเข้มข้น อร่อย

โดยรวม ร้านนี้ ประทับใจทุกอย่าง ทั้งการบริการ ความสะอาด รสชาติอาหาร แต่ราคาค่อนข้างจะสูงสักนิด  แต่คุ้มค่าครับ เพื่อนๆ ผ่านมาลองมาทานกันดูนะครับ !!